**การสอบใบประกาศนียบัตรความรู้ความชำนาญ**

**สำหรับเจ้าหน้าที่ตรวจการนอนหลับแห่งประเทศไทยระดับพื้นฐาน**

**โดยสมาคมโรคจากการหลับแห่งประเทศไทย**

**Certification Examination for Basic Polysomnography Technician in Thailand**

**By Sleep Society of Thailand**

**คุณสมบัติของผู้สมัครสอบ**

1. วุฒิการศึกษาขั้นต่ำ (ข้อใดข้อหนึ่งดังต่อไปนี้)
2. ปริญญาตรีวิทยาศาสตร์สุขภาพ
3. มัธยมศึกษาปีที่ 6 หรือเทียบเท่า ที่ได้ปฏิบัติงานทางด้านวิทยาศาสตร์สุขภาพติดต่อกันไม่น้อยกว่า 1 ปี
4. มีหนังสือรับรองหรือประกาศนียบัตรผ่านการอบรม basic life support ภายในระยะเวลาไม่เกิน 3 ปี
5. มีหนังสือรับรองการผ่านการอบรมเชิงปฏิบัติการเจ้าหน้าที่เพื่อตรวจการนอนหลับ ที่จัดขึ้นโดยสมาคมโรคจากการหลับแห่งประเทศไทย ภายในระยะเวลาไม่เกิน 3 ปี
6. มีประสบการณ์ในการทำการตรวจการนอนหลับด้วยตนเองมาไม่น้อยกว่า 50 ราย หรือ ผ่านหลักสูตรฝึกอบรมเจ้าหน้าที่ตรวจการนอนหลับของสมาคมโรคจากการหลับแห่งประเทศไทย
7. เป็นสมาชิกของสมาคมโรคจากการหลับแห่งประเทศไทย

**เอกสารประกอบการสมัคร ณ วันสมัคร**

1. ใบสมัคร
2. สำเนาวุฒิการศึกษา (พร้อมรับรองสำเนา)
3. ในกรณีใช้วุฒิการศึกษาระดับมัธยมศึกษาปีที่ 6 ต้องมีหนังสือรับรองการทำงาน(ฉบับจริง) ว่าผ่านการปฏิบัติงานในวิทยาศาสตร์สายสุขภาพมาไม่น้อยกว่า 1 ปี
4. ประกาศนียบัตรหรือเทียบเท่า ผ่านการอบรมอย่างน้อย basic life support ที่ได้รับภายใน 3 ปีที่ผ่านมา(พร้อมรับรองสำเนา)
5. สำเนาใบประกาศนียบัตรผ่านการอบรมเจ้าหน้าที่ตรวจการนอนหลับที่จัดขึ้นโดยสมาคมโรคจากการหลับแห่งประเทศไทยที่ได้รับภายใน 3 ปีที่ผ่านมา (พร้อมรับรองสำเนา)
6. ใบรับรองประสบการณ์ในการทำการตรวจการนอนหลับ(ฉบับจริง)หรือใบประกาศนียบัตรผ่านหลักสูตรฝึกอบรมเจ้าหน้าที่ตรวจการนอนหลับของสมาคมโรคจากการหลับแห่งประเทศไทย (พร้อมรับรองสำเนา)

**กำหนดการรับสมัครสอบ**

ตั้งแต่บัดนี้ จนถึง วันที่ 15 ตุลาคม 2561 โดยผู้สมัครต้องยื่นเอกสารทั้งหมดให้ครบสมบูรณ์ก่อนวันปิดรับสมัคร (ปิดรับสมัครเวลา 16.30)

**วิธีการสมัคร**

1. ส่งเอกสารการสมัครทั้งหมด ทางไปรษณีย์แบบลงทะเบียนมายัง คุณธนภรณ์ รัตนทากุล ศูนย์โรคการนอนหลับ ชั้น 7 อาคารศูนย์การแพทย์สมเด็จพระเทพรัตน์ โรงพยาบาลรามาธิบดี 270 แขวงทุ่งพญาไท เขตราชเทวี กรุงเทพฯ 10400

2. ไม่รับเอกสารการสมัครทางแฟกซ์ หรือทางอีเมล์

3. ประกาศรายชื่อผู้มีสิทธิ์เข้าสอบ วันที่ 22 ตุลาคม 2561

**ค่าสมัครสอบ**

 4,000 บาท โดยเป็นค่าสอบภาคทฤษฎี 1,500 บาท ค่าสอบภาคปฏิบัติ 2,500 บาท (ไม่มีอาหารกลางวันสำหรับผู้เข้าสอบ)

**วิธีการชำระเงิน**

1. โอนเงินทางธนาคาร ชื่อบัญชี สมาคมโรคจากการหลับแห่งประเทศไทย ธนาคารกรุงเทพ สาขาสวนจตุจักร บัญชีกระแสรายวัน เลขที่บัญชี 209-304-0000

2. เช็ค สั่งจ่ายในนาม “สมาคมโรคจากการหลับแห่งประเทศไทย”

**การแจ้งสิทธิ์เข้ารับการสอบ**

 หลังจากสมาคมฯ ตรวจสอบเอกสารต่าง ๆ และพบว่าผู้สมัครมีคุณสมบัติต่าง ๆ ครบถ้วนตามเกณฑ์ที่ระบุไว้เรียบร้อย สมาคมฯ จะแจ้งสิทธิ์เข้ารับการสอบไปยังผู้สมัครทาง E-mail และประกาศใน Website สมาคมฯ (www.sst.or.th)

**วิธีการสอบ**

1. การสอบภาคทฤษฎีด้วยข้อสอบปรนัย จำนวน 100 ข้อ ใช้เวลา 3 ชั่วโมง

2. การสอบภาคปฏิบัติ เป็นการสอบอธิบายวิธีการตรวจและให้คำแนะนำก่อนการตรวจให้กับผู้ป่วย สอบการติดอุปกรณ์ สำหรับตรวจการนอนหลับ การใส่หน้ากากชนิดต่าง ๆ ให้กับผู้ป่วย

**วันที่สอบ 2 พฤศจิกายน 2561**

**หมายเหตุ: โปรดติดตามตารางกำหนดการสอบได้ทาง** [**www.sst.or.th**](http://www.sst.or.th) **ต่อไป**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*